ಈ ಹಿಂದೆ ಕ್ರಾಸ್ ನಲ್ಲಿ
ನನ್ನವರನ್ನು ಕಾಡುವವರನ್ನು ಹುಡುಕಬೇಕು.
-ಇದು ಎಲ್ಲಿ ಸಿಕ್ಕಿತು? -ಅಮ್ಮನ ಕಪಾಟು.
ಆ ಸ್ಕಾರ್ಫ್‌ ಟೆಸ್ಟ್ ಮಾಡಲಾಗಿದೆ ಎಂದು ಕ್ವಿನ್ಸಿ ಹೇಳಿದಳು.
ಅಲ್ಲಿದ್ದ ಕೂದಲೆಲ್ಲಾ ಮರಿಯಾಳದ್ದೇ, ಒಂದು ಬಿಟ್ಟು.
ನೀನು ಇನ್ನೊಂದು ಕೊಲೆ ಮಾಡಲು ನೋಡುತ್ತಿದ್ದರೆ, ಸದ್ಯಕ್ಕೆ ಅದನ್ನು ನಿಲ್ಲಿಸು.
ಐಲೀನ್ ವೂರ್ನೋಸ್
ಒಂದಷ್ಟು ನಿರುಪದ್ರವಿ, ನಿಷ್ಕಾಮ, ಸಲಹೆ ಪಡೆಯಲು ಬಾ.
ಟ್ಯಾವಿಯೋ ಕೊಲೆಗೆ ಕಾರಣ ಅವನಿಗೆ ಎಮಿರ್ ಬಗ್ಗೆ ಏನೋ ತಿಳಿದಿತ್ತು.
ನಮಗೆ ಅವನ ಫೋನ್ ಸಿಕ್ಕಿದ್ದರೆ...
ಅವನ ಫೋನ್ ನನ್ನ ಬಳಿ ಇದೆ. ಇದರಲ್ಲಿ ಅವನ ಕೊಲೆಗೆ ಕಾರಣ ಇದೆ.
ಎಮಿರ್ ಗುಡ್‌ಸ್ಪೀಡ್‌ ದನಿ ಸಂದೇಶ.
ನಾನು ಡೇಟ್ ಗಾಗಿ ಅವನ ಮನೆಗೆ ಹೋಗಿದ್ದೆ. ಎಲ್ಲಾ ಹಾಳಾಯಿತು.
ಈ ವಿಳಾಸ 41 ಪ್ರೈಸ್ ಸ್ಟ್ರೀಟ್.
ನನ್ನ ಮನೆಗೆ ಸ್ವಾಗತ.
ಹಲೋ, ಐಲೀನ್.
ಕೊಲೆ ಅಲೆಕ್ಸ್ ಕ್ರಾಸ್
ನಾನು ಮಾಡ್ತೀನಿ.
ಹೇ.
ಅಮ್ಮನಿಗೆ, ಎಲ್ಲರ ಪರವಾಗಿ.
ಇವು ನಿಮ್ಮಂತೆ ಸುಂದರವಾಗಿವೆ.
ಸರಿ, ಬಾ ಇಲ್ಲಿ. ಹಾಂ.
ಈಗ, ಹೋಗಿ ಅವಳ ಜೊತೆ ಮಾತಾಡು. ಅವಳು ಆಲಿಸುತ್ತಾಳೆ.
ಈಗಲೂ ಕೂಡಾ.
ಕ್ರಾಸ್
ಜೋಪಾನ.
ಶುಭೋದಯ.
ಶಾನನ್, ನನಗೆ ಒಂದು ಉಪಕಾರ ಮಾಡು.
ಆಳವಾಗಿ ಉಸಿರು ತೆಗೆದುಕೊಂಡು ಅದನ್ನು ಹಿಡಿದಿಟ್ಟುಕೋ.
ಏನು? ಏಕೆ?
ಹೇಳಿದಷ್ಟು ಮಾಡು.
ಪರವಾಗಿಲ್ಲ. ಪರವಾಗಿಲ್ಲ. ಉಸಿರಾಡು, ಉಸಿರಾಡು.
ಉಸಿರಾಡು. ಮತ್ತೆ ಪ್ರಯತ್ನಿಸು.
-ನಾನು ಯಾಕೆ ಇಲ್ಲಿದ್ದೇನೆ? -ಶಾನನ್.
ಶಾನನ್!
ಉಸಿರಾಡು.
ಅಷ್ಟೇ. ಹಾಂ.
ಅಷ್ಟೇ. ಹಾಗೆ.
ಅದ್ಭುತ.
ನನ್ನ ಮುಖ...
ಕೊರಿಯಾ ಮೂಲದ ಫೇಸ್ ಮಾಸ್ಕಿನ ಹೈಡ್ರಲೈಸ್ಡ್ ಕಾಲಜನ್
ಮತ್ತು ಕರಗುವ ಅಮೈನೋ ಆಸಿಡ್ ಬಳಸಿ ಮುಖಕ್ಕೆ ಡೀಟಾಕ್ಸ್ ಮಾಡಿದ್ದೇನೆ. ಅಭಿನಂದನೆಗಳು.
ನನಗೆ ಅರ್ಥವಾಗುತ್ತಿಲ್ಲ.
ನನ್ನಿಂದ ನಿನಗೇನು ಬೇಕು?
ಒಂದೊಂದೇ ಹೆಜ್ಜೆ ಇಡೋಣ.
ಅಷ್ಟೇ. ಅಷ್ಟೇ.
ಟ್ಯಾವಿಯೋ, ಇದು ನಾನು.
ನಾನು ಡೇಟಿಂಗ್‌ಗಾಗಿ ಅವನ ಮನೆಗೆ ಹೋಗಿದ್ದೆ, ಆದರೆ ಏನೋ ಸರಿಯಿಲ್ಲ, ಕಣೋ.
ನನಗೇನೂ ತೋಚುತ್ತಿಲ್ಲ, ನಾನು ಏನೂ ಮುಟ್ಟಲಿಲ್ಲ.
ಅವನು ಏನೋ ಮಾಡಿದ. ನೀನು ಬೇಗ ಬಾ.
ದೋಸ್ತ್, ಇದರ ವಿಳಾಸ 41 ಪ್ರೈಸ್ ಸ್ಟ್ರೀಟ್.
ಪ್ಲೀಸ್ ಕಣೋ, ಬೇಗ ಬಾ. ನಾನು ತೊಂದರೆಯಲ್ಲಿದ್ದೇನೆ.
ಕೇಳಿದರೆ ಮೈ ನಡುಗುತ್ತಿದೆ. ಭಯದಲ್ಲಿರೋದು ಗೊತ್ತಾಗುತ್ತೆ.
ಹೌದು. ಈ ಸಂದೇಶ ಕಳಿಸಿದ ಮರುಕ್ಷಣವೇ ಗುಡ್‌ಸ್ಪೀಡ್ ಕೊಲೆಯಾದ.
ಆದರೆ ತನಿಖಾ ವರದಿ "ಆಕಸ್ಮಿಕ ಓವರ್ಡೋಸ್" ಎನ್ನುವುದ್ಯಾಕೆ?
ಅದು ನನಗೆ ಕೇಸ್ ಒಪ್ಪಿಸುವ ಮುಂಚಿನ ತೀರ್ಮಾನ.
-ಅದನ್ನು ಏಕೆ ಬದಲಾಯಿಸಿಲ್ಲ? -ನೀವೇ ಹೇಳಿ, ಡೀನ್.
ಇದು ಸರಿಯಲ್ಲ, ಅಲೆಕ್ಸ್. ನಿನಗೂ ಗೊತ್ತು.
ಇದು ಹಲವಾರು ಕೊಲೆಗಳಿಗೆ ಸಂಬಂಧಿಸಿದೆ, ನ್ಯಾಯಾಧೀಶರೇ.
ಅದು ಹೇಗೆ?
ಅವತ್ತು ಎಮಿರ್ ಸಹಾಯಕ್ಕಾಗಿ ಕರೆದನಲ್ಲಾ, ಟ್ಯಾವಿಯೋ ಲೆಮ್ಮನ್ಸ್?
ನಾವು ಮಾತಾಡುವಷ್ಟರಲ್ಲಿ ಕೊಲೆಯಾದ.
ಆ ವಾಯ್ಸ್ ಮೇಲ್ ಇದ್ದ ಫೋನ್ ಟ್ಯಾವಿಯೊ ಗೆಳತಿಗೆ ಸಿಕ್ಕಿತು,
ಕೆಲವು ದಿನಗಳ ನಂತರ ಅವಳೂ ಸತ್ತಳು.
ಇವೆಲ್ಲಾ ಪ್ರೈಸ್ ಸ್ಟ್ರೀಟ್ ಮನೆಯಲ್ಲಿ ನಡೆದ ಘಟನೆಗೆ ಬೆಸೆದುಕೊಂಡಿವೆ.
ಅಲ್ಲಿಗೆ ಹೋಗಲು ನನಗೆ ವಾರಂಟ್ ಕೊಡಿಸಿ.
ಇದು ಅಷ್ಟು ಸರಳವಲ್ಲ. ಸದ್ಯಕ್ಕೆ, ಇದು ಅಪರಾಧ ಅಲ್ಲ.
-ಎಂಇ ಅಭಿಪ್ರಾಯವೂ ಇದೇ. -ವಿಷಯ ತುಂಬಾ ಸರಳ.
ನನ್ನ ನಂಬುವಿರೋ ಇಲ್ಲವೋ. ನೀವು ನನ್ನ ಸ್ನೇಹಿತರೋ ಅಲ್ಲವೋ.
ಸ್ನೇಹಿತರು ಸ್ನೇಹಿತರ ಮನವಿ ರದ್ದಾಗಲು ಬಿಡಲ್ಲ.
ಹೌದು, ಈಗ ದಾಖಲೆಯಾದರೂ ಸಿಕ್ಕಿದೆ.
ಅದನ್ನೆಲ್ಲಾ ನಂಬುತ್ತೀರಾ? ಪ್ರತಿ ಸಲ.
ಹೇ, ಕ್ರಾಸ್. ಪ್ರೈಸ್ ಸ್ಟ್ರೀಟ್ ಮನೆ ಬಗ್ಗೆ ಸ್ವಲ್ಪ ಮಾಹಿತಿ ಸಿಕ್ಕಿದೆ.
ಇರಲಿ ಬಿಡು. ವಾರಂಟ್ ಸಿಗುತ್ತಿಲ್ಲ.
ಮಾಸ್ಸಿಗೆ ಹೇಳಿ ಸಾವಿನ ಕಾರಣ ಬದಲಾಯಿಸಿದೆಯಾ?
ಅವಳು ಇಲ್ಲ. ನಿನ್ನ ಜೊತೆ ಮಾತನಾಡಬೇಕು.
ಆ ಮನೆ ಈಜಿಪ್ಟಿನ ರಾಯಭಾರ ಕಚೇರಿ ಆಗಿತ್ತು ಅಂತ ಗೊತ್ತಾ?
ಅದಕ್ಕೂ ಮೊದಲು, ಎರಡನೇ ರಾಷ್ಟ್ರೀಯ ಬ್ಯಾಂಕ್.
-ಅದಕ್ಕೂ ಮೊದಲು, ವೇಶ್ಯಾಗೃಹ. -ಸರಿ. ಈಗ ಅದರ ಮಾಲೀಕ ಯಾರು?
ಅದು ಸ್ವಲ್ಪ ಒಗಟಾಗಿದೆ.
ಈಗ ಅದು ಡೆಲವೇರ್ ಕಾರ್ಪೊರೇಷನ್ ಎಂಬ
ನೆವಾಡಾ ಮೂಲದ ಟ್ರಸ್ಟ್ ಒಡೆತನದಲ್ಲಿದೆ.
ಆ ಜಾಗ ಖಾಲಿ ಇದ್ದು ತಾತ್ಕಾಲಿಕ ಬಾಡಿಗೆಗೆ ಲಭ್ಯವಿದೆ.
ವು, ನೀವು ಏನೋ ಮಾಹಿತಿ ಇದೆ ಎಂದಿರಲ್ಲ?
ತಮಾಷೆ ಬೇಕಿಲ್ಲ.
ಯಾರೋ ಬೇಕೆಂತಲೇ ಇದರ ಮಾಲೀಕತ್ವ ಮರೆಮಾಚಿದ್ದಾರೆ ಎಂದು ಹೇಳಲು ಬಂದೆ.
ಅದು ಯಾರೆಂದು ತಿಳಿದಮೇಲೆ ಇದನ್ನು ನನಗೆ ಹೇಳಬಹುದಿತ್ತಲ್ಲ?
ಮರಿಯಾ ಸ್ಕಾರ್ಫ್ ಮೇಲಿನ ಕೂದಲಿನ ಡಿಎನ್ಎ ಫಲಿತಾಂಶ ಬಂದಿದೆ.
ಆ ವ್ಯಕ್ತಿ ಹೆಸರು?
-ಸ್ವಲ್ಪ ಕೇಳು, ಚಿನ್ನ. -ಯಾರದು, ಜಾನ್?
ನಿನ್ನ ಮನಸ್ಥಿತಿ ಸರಿಯಿಲ್ಲ. ಅರ್ಥ ಆಯಿತಾ?
-ಸರಿಯಾಗೇ ಇದೆ. -ಇಲ್ಲ, ಖಂಡಿತ ಇಲ್ಲ.
ಅವನ ಹೆಸರು ಹೇಳು.
ನಿನ್ನ ಹೆಂಡತಿ ಸಮಾಧಿಗೆ ಇಂದು ನಾನು ಹೂ ಇಟ್ಟೆ, ಅದೂ ನಿಮ್ಮ ವಾರ್ಷಿಕೋತ್ಸವದ ದಿನ.
ಯಾಕೆಂದರೆ ನಿನಗೆ ಅದು ಸಾಧ್ಯ ಆಗಲಿಲ್ಲ.
ನೀನು ಗೇಟ್‌ ದಾಟಲೂ ಧೈರ್ಯ ಮಾಡಲಿಲ್ಲ. ಆಕೆ ಸತ್ತು ಒಂದು ವರ್ಷ ಆಗಿದೆ.
ಹೆಸರು, ಹೆಸರು, ಹೆಸರು. ನನಗೆ ಹೆಸರು ಹೇಳು, ಜಾನ್.
-ಅಪಾಯಿಂಟ್ಮೆಂಟ್ ಕೇಳು. -ಯಾವ ಅಪಾಯಿಂಟ್ಮೆಂಟ್?
ತಮಾಷೆ ಮಾಡ್ತಿದ್ದೀಯಾ?
ತಮಾಷೆ ಮಾಡ್ತಾ... ಏನು ಗೊತ್ತಾ?
-ನಾನೇ ಲ್ಯಾಬ್‌ಗೆ ಕರೆ ಮಾಡುವೆ. -ಅವರು ನನಗೆ ಕರೆ ಮಾಡಲು ಹೇಳ್ತಾರೆ.
ನಿನಗೆ ತಲೆ ಕೆಟ್ಟಿದೆಯಾ, ಜಾನ್? ಈ ಹಾಳಾದವನು ನನ್ನ ಮನೆಗೆ ಬಂದಿದ್ದ.
ನನ್ನ ಮಕ್ಕಳೊಂದಿಗೆ ಚೆಲ್ಲಾಟ ಆಡಿದ.
ನೀನು ಇಲ್ಲಿ ನನಗೆ ಉಪದೇಶ ಕೊಡ್ತಾ ಇದೀಯಾ?
ನಿನಗೆ ಹೆಸರು ಬೇಕಿದ್ದರೆ, ಅಪಾಯಿಂಟ್ಮೆಂಟ್ ತಗೋ.
ಈಗಲೇ ತಗೋ. ಸ್ಪೀಕರ್‌ ಆನ್ ಮಾಡು.
ಸರಿ.
ಹಾಳಾದ್ದು...
-ಡಾ. ಅಡೆಲ್ ಫಿನಾಲಿ ಅವರ ಕಚೇರಿ. -ಮಾರ್ಸಿ, ಹೇಗಿದ್ದೀಯ? ನಾನು ಅಲೆಕ್ಸ್ ಕ್ರಾಸ್.
ಹೌದು, ಹೌದು. ನನಗೆ ಡಾಕ್ಟರ್ ಜೊತೆ ಅಪಾಯಿಂಟ್ಮೆಂಟ್ ಬೇಕಿತ್ತು.
ಆಕೆ ಯಾವಾಗ ಸಿಗ್ತಾರೆ?
ಡಾ. ಕ್ರಾಸ್, ತುಂಬಾ ದಿನ ಆಯಿತು ಮಾತಾಡಿ ಒಂದು ನಿಮಿಷ ಕಾಯ್ತೀರಾ?
ಖಂಡಿತ.
ಹೆಸರು.
ನೀನು ನಂಬುವುದಿಲ್ಲ.
-ಇದನ್ನು ಆಮೇಲೆ ನೋಡೋಣ. -ನಿಮಗೆ ಇದು ಅಗತ್ಯ ಅಂತ...
ನಾನು "ಆಮೇಲೆ" ಎಂದಿದ್ದು ಕೇಳಿಸಲಿಲ್ಲವೇ? ಹೋಗಿ.
ಇನ್ನೊಂದು ಸಹಾಯ ಕೇಳಿಕೊಂಡು ಇಲ್ಲಿಗೆ ಬರಬೇಡಿ ಅಲೆಕ್ಸ್.
ನೀವು ಸಸ್ಪೆಂಡ್ ಆಗುವಿರಿ ಎಂದು ಸ್ಯಾಂಪ್ಸನ್ ಹೇಳಿದ್ದರು.
ಕೇಸ್ ಮುಂದುವರೆಸುವಿರಿ ಅಂತ ಗೊತ್ತಿದ್ದರೆ,
-ಆ ದೂರನ್ನು ಹಗುರವಾಗಿ ತಗೋತಿರಲಿಲ್ಲ. -ನಾನು ಅದಕ್ಕಾಗಿ ಬಂದಿಲ್ಲ.
ಯಾರೋ ನನ್ನ ಮನೆಗೆ ನುಗ್ಗಿದರು. ಏನನ್ನೂ ತೆಗೆದುಕೊಳ್ಳಲಿಲ್ಲ.
ಬದಲಾಗಿ, ನನ್ನ ಹೆಂಡತಿಯ ಸ್ಕಾರ್ಫ್ ಇಟ್ಟು ಹೋಗಿದ್ದಾರೆ.
ಏನು?
ಅವಳ ಕೊಲೆಯಾದ ದಿನ ಅದು ಕಾಣೆಯಾಗಿತ್ತು.
ಅದನ್ನು ಲ್ಯಾಬ್‌ಗೆ ಕೊಟ್ಟೆ.
ಅದರಲ್ಲಿ ಒಂದು ಕೂದಲು ಮರಿಯಾಗೆ ಸೇರಿರಲಿಲ್ಲ.
ಈಗ ತಾನೇ ಡಿಎನ್‌ಎ ವರದಿ ಬಂದಿದೆ.
ಆ ಕೂದಲು ನಿನ್ನದು.
ಏನು ಕೊಡಲಿ ನಿಮಗೆ?
ನಿಮಗೆ ಶ್ರೀವ್‌ಪೋರ್ಟ್ ಸ್ಟಫ್ಡ್ ಸೀಗಡಿ ಗೊತ್ತಾ?
ನನಗೇನೂ ಅರ್ಥ ಆಗಲಿಲ್ಲ.
ಅಂದರೆ, ಶ್ರೀವ್‌ಪೋರ್ಟ್-ಶೈಲಿ ನಿಜವಾಗಿಯೂ ಇದೆಯೇ?
ಅಥವಾ, ಹೆಸರಿಗೆ ಮಾತ್ರ ಅಲ್ಲಿ ಬರೆದಿದ್ದೀರಾ?
ನಮ್ಮಲ್ಲಿ ಹೆಚ್ಚು ಮಾರಾಟವಾಗುವ ತಿಂಡಿ ಅದು.
ನಾನು ಕೇಳಿದ್ದು ಅದಲ್ಲ. ನಿಜ ಹೇಳಿ, ಅದು ಅಸಲಿಯೇ?
ಯಾಕೆಂದರೆ ನಾನು ಕೆಳಗಿನಿಂದ ಬಂದವನು, ನನಗೆ ವ್ಯತ್ಯಾಸ ಗೊತ್ತಿದೆ.
-ಇದು ಅಸಲಿ. -ಹಾಗಾದರೆ ನನಗೊಂದು ಕೊಡಿ.
-ನ್ಯಾಯಾಧೀಶರು ಕ್ರಾಸ್‌ಗೆ ವಾರಂಟ್ ನೀಡಲ್ಲ. -ಒಳ್ಳೆಯದು. ಅಷ್ಟೇ ಸಾಕು.
ಆದರೆ ನನಗೆ ಅನುಮಾನವಿದೆ.
ನನ್ನ ಪ್ರಕಾರ, ನೀನು ಅಲ್ಲಿಂದ ಶಾಶ್ವತವಾಗಿ ಹೊರಡಬೇಕು.
ನಿನ್ನ ಕಾಳಜಿ ಇಷ್ಟ ಆಯಿತು, ಆದರೆ ನಾನು ಎಲ್ಲಿಗೂ ಹೋಗಲ್ಲ.
ನಾನಾಗಿಯೇ ಬಯಸುವ ತನಕ ಕ್ರಾಸ್ ನನ್ನನ್ನು ಹುಡುಕಲಾರ.
ಕ್ರಾಸ್ ಇದನ್ನು ಸುಮ್ಮನೆ ಬಿಡಲ್ಲ. ಇವತ್ತು ನಿನ್ನ ಅದೃಷ್ಟ ಚೆನ್ನಾಗಿದೆ ಅಷ್ಟೇ.
ಬುದ್ಧಿವಂತರು ಅದರ ಸದುಪಯೋಗ ಮಾಡ್ತಾರೆ.
ಇದನ್ನು ನನ್ನ ಅದೃಷ್ಟ ಎಂದುಕೊಂಡರೆ, ನಿನಗೆ ನಾನು ಅರ್ಥವಾಗಿಲ್ಲ ಅಂತ ಬಾಬಿ.
ತೆಗೆದುಕೊಳ್ಳಿ. ಆನಂದಿಸಿ.
ಇದು ರಾಚೆಟ್ ಸಿಟಿಯ ಹೆಸರಿಗೆ ಕೀರ್ತಿ ತರುತ್ತಿಲ್ಲ, ಮತ್ತೆ ಬರ್ತೀನಿ.
ಆಗ ನಾನು "ನನ್ನ ಹಣ ವಾಪಸ್ ಕೊಡಿ" ಅನ್ನೋದಿಲ್ಲ ಅರ್ಥ ಆಯಿತಾ?
ಸುಮ್ಮನೇ ತಮಾಷೆ ಮಾಡಿದೆ.
ಚಿಲ್ಲರೆ ನೀನೇ ಇಟ್ಟುಕೋ.
ಹುಚ್ಚ ನನ್ನ ಮಗ.
ಅವರು ನನ್ನ ನಾಯಿಯನ್ನು ಕೊಂದರು.
ಏನು?
ನನ್ನ ಕೂದಲು ಹೇಗೆ ಸಿಕ್ಕಿತೆಂದು ಯೋಚಿಸುತ್ತಿದ್ದೇನೆ.
ಅವರೇ ಅದನ್ನು ಕೊಂದಿರಬಹುದು.
ಒಂದು ನಿಮಿಷ. ನಿಮ್ಮ ಬೈಲಿಯನ್ನು ಯಾರೋ ಕೊಂದರಾ? ಈ ಬಗ್ಗೆ ಮೊದಲೇ ಏಕೆ ಹೇಳಲಿಲ್ಲ?
ಹೋದ ಸಲ ಮಾತಾಡಿದಾಗ, ಇದು ಮುಖ್ಯ ವಿಷಯ ಆಗಿರಲಿಲ್ಲ.
ಈಗ ಅವರೇ ಇದನ್ನು ಮಾಡಿದ್ದಾರೆ ಎನಿಸುತ್ತಿದೆ.
ಅವನು ಬೊಗಳಿದರೆ ಇಡೀ ಗಲ್ಲಿಗೆ ಕೇಳುತ್ತಿತ್ತು.
ಬೈಲಿ ಬದುಕಿದ್ದರೆ, ಅವರು ನನ್ನ ಮನೆಗೆ ಬರಲಾಗದು.
-ಮನೆಯಲ್ಲಿ ಕ್ಯಾಮೆರಾ ಇದೆಯಾ. -ಬಿಡಿ. ಅದರಿಂದ ಪ್ರಯೋಜನವಿಲ್ಲ.
ಮನೆಯ ಪಕ್ಕದಲ್ಲಿದ್ದ ಕಾರನ್ನು ನಿಮ್ಮವರು ಪರಿಶೀಲಿಸಿದರು. ಏನೂ ಸಿಗಲಿಲ್ಲ.
ಈಗ ನಾವಿಬ್ಬರೂ ಭಾಗಿ ಆಗಿರುವ ಕಾರಣ ಈಗ ಇದು ಹೆಚ್ಚು ಮುಖ್ಯ.
ನಿಜ. ಇದು ನಾವಿಬ್ಬರೂ ಒಟ್ಟಿಗೇ ಬಗೆಹರಿಸಿದ ಪ್ರಕರಣಕ್ಕೆ ಸಂಬಂಧಿಸಿದಂತಿದೆ.
-ಆ ಜೆರ್ರಿ ಕೂಪರ್ ಎಂಬ ವ್ಯಕ್ತಿಯ ನೆನಪಿದೆಯೇ? -ಸೇಂಟ್ ಪ್ಯಾಟ್ರಿಕ್ಸ್ ಡೇ ಪ್ರಕರಣ.
ಅವನಿಗೆ ಅಶ್ಲೀಲ ನಡವಳಿಕೆಗಾಗಿ ದಂಡ ವಿಧಿಸಲಾಗಿತ್ತು,
ಆದರೆ ನೀನು ಅದನ್ನು ಗಂಭೀರ ಲೈಂಗಿಕ ದೌರ್ಜನ್ಯ ಎಂದು ನಿರೂಪಿಸಿದೆ.
-ಅವನೇಕೆ ನೆನಪಾದ? -ಬ್ರೆಕರ್ ಎಂಟು ವರ್ಷ ಶಿಕ್ಷೆ ನೀಡಿದರು.
ಅಪರಾಧಿಗಳ ಪಟ್ಟಿಗೆ ಸೇರಿಸಿದರು.
ಅವನು ನಿನ್ನನ್ನು ಬಿಡೋದಿಲ್ಲ ಎಂದಿದ್ದ.
ಅವನು ಹೇಳಿದ್ದು ನೆನಪಿದೆಯಾ? "ನನ್ನ ಜೀವನ ಹಾಳಾಯಿತು, ಅವನ ಜೀವನ ಹಾಳುಮಾಡುವೆ."
ಸಾವಿನ ಕಾರಣವನ್ನು ಕೊಲೆ ಎಂದು ಬದಲಿಸಲು ಬಲವಾದ ಸಾಕ್ಷಿ ಇದೆಯೇ?
ನಿಮಗೆ ಟ್ಯಾವಿಯೋ ಹಾಗೂ ವೆನೆಸ್ಸಾ ಕೊಲೆ ನೆನಪಿದೆಯೇ?
ಗುಡ್‌ಸ್ಪೀಡ್ ಬಗ್ಗೆ ಕೇಳಿದೆ.
ಹಾಂ. ಆದರೆ ಇವರನ್ನು ಕೊಂದಿದ್ದು ಅವನ ಕೊಲೆ ಮುಚ್ಚಿಡಲು.
ಆ ಕಾರಣ ಸಾಲದೇ ನಿಮಗೆ?
ಆದರೆ, ಆ ಬದಲಾವಣೆ ಮಾಡಿದರೆ ಇಡೀ ನಗರ ಹೊತ್ತಿ ಉರಿಯುತ್ತದೆ.
ಜೊತೆಗೆ ಕೊಲೆಯಲ್ಲ ಎನ್ನಲು ಬೇರೆ ಬಲವಾದ ಕಾರಣಗಳಿವೆ.
ಯಾವ ಕಾರಣಗಳು?
ಎಮಿರ್ ಗುಡ್‌ಸ್ಪೀಡ್ ಒಬ್ಬ ಮಾದಕ ವ್ಯಸನಿ, ಮಾರಾಟ ಮತ್ತು ಸೇವನೆ ಎರಡೂ ಮಾಡುತ್ತಿದ್ದ.
ಅವನು ಟ್ಯಾವಿಯೋ ಲೆಮ್ಮನ್ಸ್ ನೀಡಿದ ಡ್ರಗ್ಸ್ ಅನ್ನು ಮಿತಿಮೀರಿ ಸೇವಿಸಿದ್ದ.
ನಂತರ ಸಹಾಯಕ್ಕೆ ಟ್ಯಾವಿಯೋನನ್ನೇ ಕರೆದ? ಆ ವಾಯ್ಸ್ ಮೇಲ್ ಕೇಳಿ.
-ಡೆಲ್ಯಾಕ್ನರ್ ಮಾತು ಕೇಳಿ. -ಇದಕ್ಕೂ ಆಕೆಗೂ ಸಂಬಂಧವಿಲ್ಲ.
-ಈ ಪ್ರಕರಣದ ಮೊದಲ ಪತ್ತೇದಾರಿ ನಾನು, ಪೆದ್ದ. -ಸಾಕು.
ಟ್ಯಾವಿಯೊ ಲೆಮ್ಮನ್ಸ್ ಕೊಲೆ ಮಾಡಿದ್ದು ಎಮಿರ್ ಗುಡ್‌ಸ್ಪೀಡ್‌ನ ಪುಂಡ ಸ್ನೇಹಿತರು...
-ಎಮಿರ್ ಡ್ರಗ್ ತಗೊಂಡಿರಲಿಲ್ಲ. -ಸಾಕು. ನಾನು ವರದಿ ನೋಡಿದ್ದೇನೆ.
ಡೆಲ್ಯಾಕ್ನರ್ ಅವರ ಥಿಯರಿ ಬೇರೆ ಥಿಯರಿಗಳಿಗಿಂತ ಅರ್ಥಪೂರ್ಣವಾಗಿದೆ.
ಎಮಿರ್ ಗುಡ್‌ಸ್ಪೀಡ್ ಸತ್ತಿದ್ದು ಓವರ್ಡೋಸ್ ಇಂದ. ಅಷ್ಟೇ. ಈಗ ಈ ಪ್ರಕರಣ ನಿಮ್ಮ ಕೈಯಲ್ಲಿಲ್ಲ.
ಟ್ಯಾವಿಯೋ ಲೆಮ್ಮನ್ಸ್, ವೆನೆಸ್ಸಾ ನಾರ್ರಿಸ್, ಅವು ಹತ್ಯೆಗಳು.
ಅದರ ತನಿಖೆ ಸ್ವತಂತ್ರವಾಗಿ ಮಾಡಿ. ಅಷ್ಟೇ. ಕೊನೆ.
ಇಲ್ಲ, ಸಾಧ್ಯವಿಲ್ಲ. ಖಂಡಿತ ಸಾಧ್ಯವಿಲ್ಲ. ಮೂವರ ಹತ್ಯೆ ಆಗಿದೆ.
ಇವು ಮೂವರು ಕರಿಯರ ಡ್ರಗ್ಸ್ ಸಂಬಂಧಿತ ಕೊಲೆಗಳು ಎನ್ನುವಿರಾ?
ಆ ಪ್ರತಿಭಟನಾಕಾರರ ಆರೋಪವನ್ನು ನಿಜ ಮಾಡ್ತಿದ್ದೀರಿ ನೀವು.
ನಾನು ಅವರ ಕೆಳಗೆ ಕೆಲಸ ಮಾಡಲ್ಲ, ಆದರೆ ನೀನು ನನಗೆ ಕೆಲಸ ಮಾಡುವುದು.
ಕೆಲಸ ಸಾಗಲಿ, ಡಿಟೆಕ್ಟಿವ್.
ಕೂದಲ ಮೇಲಿಂದ ಆ ವ್ಯಕ್ತಿಯ ನೆನಪು ತೊಳೆದುಹಾಕುವೆ
ನಿನಗೆ ಸೌತ್ ಪೆಸಿಫಿಕ್ ಗೊತ್ತಾ?
ಅಮ್ಮ ಆ ರೆಕಾರ್ಡನ್ನು ವಾರಕ್ಕೊಮ್ಮೆ ಕೇಳುತಿದ್ರು.
ನನಗೆ ಇಷ್ಟವೇ ಆಗ್ತಿರಲಿಲ್ಲ. ಈಗ ನನಗೆ ಅದರ ಲಿರಿಕ್ಸ್ ಗೊತ್ತು. ಆ ಹಾಡು ಹಾಡುವುದೂ ಇಷ್ಟ.
ಹೀಗೇಕೆ ಮಾಡುತ್ತಿರುವೆ?
ಇದೆಲ್ಲಾ ನಿನಗಾಗಿ.
ನೀನು ಮತ್ತು ನಾನು ಒಟ್ಟಿಗೆ, ಅದ್ಭುತವೊಂದನ್ನು ಸೃಷ್ಟಿಸಲಿದ್ದೇವೆ.
ಬೇಡ, ನಾನು ಮನೆಗೆ ಹೋಗಬೇಕು.
ಇಲ್ಲ, ಇಲ್ಲ, ಇಲ್ಲ, ಇಲ್ಲ. ಅದನ್ನು ಮರೆತುಬಿಡು.
ಆ ಯೋಚನೆ ನಿನ್ನನ್ನು ಹಿಂಸಿಸುತ್ತದೆ.
-ನೀನು ಗಟ್ಟಿಯಾಗಿರಬೇಕು. ಐಲೀನ್ ಹಾಗೆ. -ಆಕೆ ಯಾರೆಂದು ನನಗೆ ಗೊತ್ತಿಲ್ಲ.
ಐಲೀನ್ ವೂರ್ನೋಸ್.
ಜಗತ್ತಿಗೆ ಆಕೆ ಅರ್ಥವಾಗಲಿಲ್ಲ, ಅವಳನ್ನು ಗಲ್ಲಿಗೇರಿಸಿದರು.
ಸಜೀವದಹನಕ್ಕೆ ತುತ್ತಾದ ಜೋನ್ ಆಫ್ ಆರ್ಕ್ ಕೂಡಾ
ಈ ಜಗತ್ತಿಗೆ ಅರ್ಥವಾಗಲಿಲ್ಲ.
ಐಲೀನ್ ಅವಳಷ್ಟೇ ಸ್ಪೂರ್ತಿದಾಯಕ. ಅವಳು ಏಳು ಪುರುಷರನ್ನು ಕೊಂದಳು.
ಒಂದು ಕಾಲದಲ್ಲಿ ಅವಳು ಇಡೀ ರೂಟ್ 19 ನ ಅಧಿಪತ್ಯ ಸಾಧಿಸಿದ್ದಳು.
ಕೊನೆಗೂ ಅವಳನ್ನು ಹಿಡಿದು, ಜೀವಾವಧಿ ಶಿಕ್ಷೆ ಕೊಟ್ಟರು,
ಆದರೆ ಅವಳು ಪಶ್ಚಾತ್ತಾಪ ಪಡಲು ನಿರಾಕರಿಸಿದಳು.
ಹಾಗಾಗಿ ಗಲ್ಲಿಗೇರಿಸಿದರು.
ಈಗ ಐಲೀನ್‌ ತ್ಯಾಗ ಯಾರಿಗೂ ನೆನಪಿಲ್ಲ.
ಆದರೆ ನನಗೆ ಆ ಅವಕಾಶ ಸಿಕ್ಕಿದೆ.
ನನಗೆ ನೀನು ಸಿಕ್ಕಿದ್ದೀಯ.
ನೀನು ಹೊಂಬಣ್ಣದ ಹೆಣ್ಣಿನ ರೂಪದಲ್ಲಿ ಅದ್ಭುತವಾಗಿ ಕಾಣುತ್ತೀಯ.
ನೋಡು, ಇಷ್ಟು ಊಟ ಅತಿಯಾಯಿತು ಜಾನ್, ನಿನಗೂ ಸಹ.
ಇದು ಕೋಪದೂಟ.
ಕೋಪ ಯಾತಕ್ಕೆ?
-ಆಂಡರ್ಸನ್ ಸಾವಿನ ಕಾರಣ ಬದಲಿಸಲಿಲ್ಲ. -ಏನು? ಏಕೆ?
ಇನ್ನೊಂದು ಕೆಟ್ಟ ವಿಷಯ ಇದೆ. ಡೆಲ್ಯಾಕ್ನರ್ ಒಂದು ದರಿದ್ರ ವರದಿ ಬರೆದಿದ್ದಾಳೆ...
ಜಾನ್. ನೀನೆಂದರೆ ನನಗಿಷ್ಟ, ಆದರೆ ಇಲ್ಲಿ ಸರಿಯಾಗಿ ಮಾತನಾಡು.
ತಪ್ಪಾಯಿತು, ಮಿಸ್ ಟಾನಾ. ಕ್ಷಮಿಸಿ.
ಈ ಕೇಸ್ ನಮಗೆ ಸಿಕ್ಕಿತೆಂದು ಡೆಲ್ಯಾಕ್ನರ್‌ಗೆ ಕೋಪ.
ಆಂಡರ್ಸನ್ ಮಾತು ಕೇಳಿ ಆಕೆ 41 ಪ್ರೈಸ್ ಸ್ಟ್ರೀಟ್ ಒಂದು ಡ್ರಗ್ ಅಡ್ಡಾ ಎಂದರು.
ಜಾರ್ಜ್‌ಟೌನ್‌ನಲ್ಲಿ? ನಂಬೋಕೆ ಸಾಧ್ಯಾನಾ?
ಜಾನ್. ನಾನು ತಾಳ್ಮೆ ಕಳೆದುಕೊಳ್ಳುವಂತೆ ಮಾಡಬೇಡಿ.
ಒಂದು ನಿಮಿಷ. ಡೆಲ್ಯಾಕ್ನರ್ ಅಫಿಡವಿಟ್‌ಗೆ ಸಹಿ ಹಾಕಿದರಾ?
ಹೌದಪ್ಪ. ಆಕೆ ಎಷ್ಟು ಕೋಪದಲ್ಲಿದ್ದಾಳೆ ಎಂದರೆ ನಿಜ ಕೇಳಲೂ ತಯಾರಿಲ್ಲ.
ಏನು ಗೊತ್ತಾ? ಆಕೆ ತನಗೇ ಗೊತ್ತಿಲ್ಲದೇ ಈ ಹೋರಾಟಕ್ಕೆ ಸಹಾಯ ಮಾಡಿದಳು.
-ಇದರಲ್ಲಿ ಬರೀ ಬೊಗಳೆ ಇದೆ, ಅಲೆಕ್ಸ್. -ಬೊಗಳೆ ಅಲ್ಲ, ನ್ಯಾಯಾಧೀಶರೇ.
ಡಿಟೆಕ್ಟಿವ್ ಡೆಲ್ಯಾಕ್ನರ್ ಈ ಜಾಗವನ್ನು ಡ್ರಗ್ಸ್ ಅಡ್ಡೆ ಎಂದು ಗುರುತಿಸಿದ್ದಾರೆ.
ಅಂದರೆ ಅಲ್ಲಿ ಹೋಗಿ ಡ್ರಗ್ಸ್ ಹುಡುಕುವಿರಾ?
ಹೌದು ಸರ್, ಹೌದು.
ನಾವು ಮಾದಕ ನಿಗ್ರಹ ಘಟಕದ ಸಹಕಾರ ಪಡೆದು ಹುಡುಕುತ್ತೇವೆ.
ಸತ್ಯದ ತಲೆಮೇಲೆ ಹೊಡೆದಂತೆ ಹೇಳುತ್ತಿದ್ದೀರಿ. ಯಾವಾಗಲೂ ಹೀಗೇ ನಾಟಕ ಮಾಡ್ತೀರಾ?
ನಿಮಗೇ ಗೊತ್ತಲ್ಲ, ಹೈಸ್ಕೂಲಲ್ಲಿ ಸ್ವಲ್ಪ ನಟನೆ ಮಾಡಿದ್ದೆ.
"ಈ ಚಿಕ್ಕ ಬಲೆಯ ಮೂಲಕ,
"ಕ್ಯಾಸಿಯೋನಂತ ದೊಡ್ಡ ನೊಣವನ್ನು ಹಿಡಿಯುವೆ."
ಇಯಾಗೋ? ಮೊದಲು ಇಲ್ಲಿಂದ ಹೊರಡಿ.
ಹೇಗಿದ್ದೀಯ ನೋಡು.
ನೋಡಲು ಬಯಸುವೆಯಾ?
-ಇಲ್ಲ. -ನೀನು ನೋಡಬೇಕು.
ಐಲೀನ್‌ಗೆ ಹೊಂದುವಂತೆ ಕೂದಲಿನ ಬೇರು ಬೆಳೆಯಬೇಕು.
ನಿನ್ನ ಮುಖ, ಉಬ್ಬಿಕೊಳ್ಳಬೇಕು.
ಅದನ್ನು ಸಾಧಿಸಲು ನಿನಗೆ ನಾನು ಕೊಡುವುದನ್ನೆಲ್ಲಾ ತಿನ್ನಬೇಕು.
ಅದು ಬೇಡವೆಂದರೆ, ನಾನು ಬಲವಂತವಾಗಿ ತಿನ್ನಿಸಬಲ್ಲೆ, ಆದರೆ ಅದು ಯಾರಿಗೂ...
ಏನದು?
ದೇವರೇ. ತುರಿಕೆ ಆಗಿದೆಯೇ? ಏನದು?
ಏನಿದು ಕರ್ಮ? ಏನದು? ಅಯ್ಯೋ ದೇವರೇ. ಇದು ಏನು?
ಏನಾಗಿದೆ ನಿನಗೆ? ದೇವರೇ. ಮೈಯೆಲ್ಲಾ ಆಗಿದೆ.
ಏನಿದು? ಅಳು ನಿಲ್ಲಿಸು.
ಇದೇನು ಎಂದು ಹೇಳು. ಹೇಳು. ಏನಿದು?
ನನಗೊಂದು ಸಮಸ್ಯೆ ಇದೆ.
ಏನು?
ಹೇ. ಕ್ರಾಸ್‌ಗೆ ವಾರಂಟ್ ಸಿಕ್ಕಿತು.
ಒಳ್ಳೆಯದು ಬಿಡು.
ಅವನಿಗೆ ನೀನು ಬುದ್ಧಿ ಕಲಿಸಿದೆ, ತಾನೆ?
ಈಗ ನಾನೊಬ್ಬ ಅತಿಥಿ ಜೊತೆ ಇದ್ದೇನೆ.
ಅದನ್ನು ನಿಲ್ಲಿಸು. ನೀನು ತಕ್ಷಣವೇ ಅಲ್ಲಿಂದ ಪರಾರಿ ಆಗು. ಈಗಲೇ.
ನಾನು ಏನನ್ನೂ ಮಾಡಬೇಕಾಗಿಲ್ಲ.
ನಿಜ ಹೇಳಬೇಕೆಂದರೆ, ಬಾಗಿಲು ತೆರೆದೇ ಇರುತ್ತೇನೆ,
ಏಕೆಂದರೆ ಈ ಮನೆಗೆ ಬಂದ ಮಾತ್ರಕ್ಕೆ ನಾನು ಅವರಿಗೆ ಸಿಗುವುದಿಲ್ಲ.
ಧನ್ಯವಾದ, ದೇವರೇ.
ಧನ್ಯವಾದ.
ನೀವು ಬರುವ ಮುನ್ನ ಈ ಜಾಗ ಹೇಗಿತ್ತೆಂದು ಸಾಬೀತು ಮಾಡಬಲ್ಲೆ.
ನನ್ನ ಬಳಿ ಇಂದಿನ ಚಿತ್ರಗಳಿವೆ.
-ಸಿಕ್ಕಿತೇ? -ಇನ್ನು ಇಲ್ಲ.
ನೀವು ಏನು ಹುಡುಕುತ್ತಿದ್ದೀರಿ?
ಹಲೋ?
ಕಾಪಾಡಿ!
ಕಾಪಾಡಿ! ಕಾಪಾಡಿ! ಯಾರಿಗೂ ಕೇಳಿಸಲ್ಲ.
ಯಾರಿಗೂ ಕೇಳಿಸಲ್ಲ. ಯಾರಿಗೂ ಕೇಳಿಸಲ್ಲ.
ಇಲ್ಲಿನ ನೆಲಮಾಳಿಗೆ ಬಗ್ಗೆ ನನಗೆ ಇಷ್ಟವಾಗುವುದು ಏನು ಗೊತ್ತಾ?
ಇವು ತುಂಬಾ ಹಳೆಯವು, ಇದರ ಸೂರಿನಲ್ಲಿ ಮೂರು ಪದರ ಇಟ್ಟಿಗೆ ಇವೆ.
ಅದಕ್ಕೆ ನಾನು ಕಾಂಕ್ರೀಟ್ ಹಾಗೂ 18 ಇಂಚು ಧ್ವನಿ-ನಿರೋಧಕ ಸೇರಿಸಿದೆ.
ನೀನು ಕಿರುಚು. ಗಂಟಲು ಹರಿಯುವಂತೆ ಕಿರುಚು.
ಕ್ಷಮಿಸಿ, ಏನೂ ಸಿಗಲಿಲ್ಲ.
ಇದನ್ನು ಒಪ್ಪ ಮಾಡಲು ತಗುಲುವ ವೆಚ್ಚವನ್ನು ನಗರಸಭೆಯೇ ಭರಿಸಬೇಕು.
ಹೇ. ನನ್ನನ್ನು ಹಿಂಬಾಲಿಸಿದರೆ ನಿನಗೇ ತೊಂದರೆ. ನಾನು ತಮಾಷೆ ಮಾಡುತ್ತಿಲ್ಲ.
ಏನು ಸಿಕ್ಕಿತು, ಸ್ಯಾಂಪ್ಸನ್? ರಕ್ತದ ಕಲೆ? ಅಂಗಾಂಶ? ಏನೂ ಸಿಗೋದಿಲ್ಲ.
ಡ್ರಗ್ಸ್ ಕೂಡ ಸಿಗಲಿಲ್ಲ, ಶಾನಾ. ನಿಮ್ಮ ಲಿಖಿತ ಅಫಿಡವಿಟ್ ಸುಳ್ಳಾಯಿತು.
ಬಹುಷಃ ಆ ಗುಡ್‌ಸ್ಪೀಡ್ ಅಷ್ಟನ್ನೂ ಸೇವಿಸಿರಬಹುದು.
ಹೇ. ಸತ್ತ ವ್ಯಕ್ತಿಯ ಹೆಸರಿಗೆ ಮಸಿ ಬಳಿಯಬೇಡ.
-ನಿಲ್ಲಿಸಿ. ಎಲ್ಲರೂ. -ಎಲಾ ನಂಬಿಕೆದ್ರೋಹಿ.
-ಡೆಲ್ಯಾಕ್ನರ್, ಮಾತು ಸಾಕು. -ಸರಿ.
ನಮ್ಮೆಲ್ಲರ ಗುರಿ ಒಂದೇ ಈ ಪ್ರಕರಣ ಭೇಧಿಸುವುದು.
ನಿನಗೇನೂ ಸಿಗಲಿಲ್ಲ. ಮನೆಗೆ ಹೋಗು.
ಆಂಡರ್ಸನ್ ಕೋಪದಲ್ಲಿದ್ದಾರೆ. ಸಿಡಿಯಲು ಕಾಯುತ್ತಿದ್ದಾರೆ.
ಅತನನ್ನು ದಾರಿಗೆ ತನ್ನಿ, ಅಥವಾ ನಮಗೆ ದಾರಿ ಬಿಡಿ.
ಅರ್ಥ ಆಯಿತಾ?
ಲವ್ ಜೋನ್‌ಗೆ ಮತ್ತೆ ಸ್ವಾಗತ.
ಇದು ವಾನ್ ಪೋಪ್. ನಿಮ್ಮೊಂದಿಗೆ ಸಮಯ ಕಳೆಯುವುದೇ ನನಗೆ ಹೆಮ್ಮೆ.
ತುಂಬಾ ಕೆಲಸ ಇತ್ತಾ?
ಶುಭರಾತ್ರಿ, ಅಮ್ಮ.
ನೀವು ಹಿಮಾಲಯದ ಕತ್ತಲ ಗುಹೆಯಲ್ಲಿ ಇದ್ದರೂ ಸರಿ
ಸಮುದ್ರದ 2,000 ಗಜ ಆಳದಲ್ಲಿದ್ದರೂ ಸರಿ.
ಜೋನ್‌ನ ದನಿ ಕೇಳುತ್ತಿದ್ದರೆ, ನೀವು ಎಂದಿಗೂ ಒಬ್ಬಂಟಿಯಲ್ಲ.
ಇಂದು ರಾತ್ರಿ, ನಿಮಗೆ ತಿಳಿದಿದೆ. ಎಂದೂ ಮರೆಯದ ಹಾಡುಗಳಿಗೆ, ವಿನಂತಿ.
ನೀವು ಯಾವ ಹಾಡು ಕೇಳುವಿರೋ ಅದನ್ನು ಪ್ಲೇ ಮಾಡುವೆ.
ಫೋನ್ ಲೈನ್ ಮುಕ್ತವಾಗಿದೆ, ಬೇಗನೇ ಕರೆ ಮಾಡಿ.
ಈಗ ಜೋನ್‌ನಲ್ಲಿ ಯಾರಿದ್ದೀರಿ?
ಐಸಯ್ಯಾ. ಬಹುಕಾಲದ ಕೇಳುಗ, ಮೊದಲ ಸಲ ಕರೆ.
ನಿಮ್ಮ ದನಿ ಕೇಳಿ ಖುಷಿಯಾಯಿತು, ಸಹೋದರ. ಯಾರಿಗಾಗಿ ಹಾಡು?
ನನ್ನ ಹೆಂಡತಿ ಮರಿಯಾ. ಅವಳೇ ನನ್ನನ್ನು ಈ ಝೋನ್‌ಗೆ ಸೇರಿಸಿದಳು.
ಸರಿ, ಹಾಗಾದರೆ. ಇವತ್ತಿನ ವಿಶೇಷ ಏನು?
ನಮ್ಮ ವಾರ್ಷಿಕೋತ್ಸವ.
ಬಹಳ ಒಳ್ಳೆಯದು. ಆಕೆ ಈಗ ನಿಮ್ಮ ಜೊತೆ ಇದ್ದಾಳಾ?
ಇಲ್ಲ ಅವಳು ತೀರಿಕೊಂಡಳು.
ಅಯ್ಯಯ್ಯೋ, ಪಾಪ. ನನ್ನ ಸಂತಾಪಗಳು.
ನಾವು ಪ್ರತಿ ವಾರ ನಿಮ್ಮ ಶೋ ಕೇಳುತ್ತಿದ್ದೆವು.
ಕಾಕ್ಟೇಲ್ ಹಿಡಿದು, ಮಂಚದ ಮೇಲೆ ಮುದ್ದಾಡುತ್ತಿದ್ದೆವು.
ಅವಳ ಕೊಲೆಯಾದ ದಿನದಿಂದ ನಿಮ್ಮ ಶೋ ಕೇಳಲು ಸಾಧ್ಯವಾಗಲಿಲ್ಲ,
ಆದರೆ ಇಂದು, ನಮ್ಮ ವಾರ್ಷಿಕೋತ್ಸವ, ಅಲ್ವಾ,
ಹಾಗಾಗಿ, ಸುಮ್ಮನೆ ಒಂದು ಸಲ...
ಅರ್ಥ ಆಯಿತು. ಆಕೆ ಸತ್ತು ಎಷ್ಟು ದಿನವಾಗಿದೆ?
ಸುಮಾರು ಒಂದು ವರ್ಷ.
ಸತ್ತರು ಎಂದರೆ, ಅದು ಅಪಘಾತವೋ ಅಥವಾ...
-ಕೊಲೆ. -ಓಹ್, ದೇವರೇ.
ಆಗ ಆಕೆಗೆ 34 ವರ್ಷ.
ನನ್ನ ಹೃದಯ ಒಡೆಯುತ್ತಿದೆ, ಐಸಯ್ಯಾ.
ಈಗ ನೀವು ಹೇಗಿದ್ದೀರಿ?
ಕೆಲವು ದಿನ ಕೆಟ್ಟದಾಗಿ, ಉಳಿದ ದಿನ ಹೀನಾಯವಾಗಿ.
ನನಗೆ... ಹೇಗೆ ವಿದಾಯ ಹೇಳಬೇಕೆಂದು ತಿಳಿದಿಲ್ಲ.
ನಿಮಗೆ ಮಕ್ಕಳಿದ್ದಾರಾ?
ಒಂದು ಗಂಡು, ಒಂದು ಹೆಣ್ಣು.
ಹಾಂ, ಆಕೆಯ ಜೊತೆ ಕೆಲವು ಸಂತೋಷದ ನೆನಪುಗಳು ಇವೆ ಎನ್ನಿ.
ಅಯ್ಯೋ ಖಂಡಿತ.
ಗುರೂ, ಅವಳು ಪಕ್ಕದಲ್ಲಿದ್ದರೆ, ಇಡೀ ಜಗತ್ತೇ ಸಂತೋಷದ ಸವಿನೆನಪು.
ಆಕೆ ಇನ್ನೂ ಪಕ್ಕದಲ್ಲೇ ಇದ್ದಾಳೆ, ಐಸಯ್ಯಾ.
ಅವರನ್ನು ನೋಡಲು ಮತ್ತು ಮುಟ್ಟಲು ಸಾಧ್ಯವಿಲ್ಲ ಎಂದ ಮಾತ್ರಕ್ಕೆ, ಆಕೆ ಇಲ್ಲ ಎಂದಲ್ಲ. ಅಲ್ವಾ?
ನೀವು ವಿದಾಯ ಹೇಳಬೇಕಾಗಿಲ್ಲ.
ಧನ್ಯವಾದ ಹೇಳಿ, ಆಮೇಲೆ ನಿಮ್ಮ ಮುಂದಿನ ಜೀವನ
ಸಂತೋಷದ ಸವಿನೆನಪು ಆಗಲು ಏನು ಮಾಡಬೇಕೆಂದು ಯೋಚಿಸಿ.
-ಲೈನಲ್ಲೇ ಇದ್ದೀರಾ? -ಹೌದು, ಇಲ್ಲೇ ಇದ್ದೇನೆ.
ಒಳ್ಳೆಯದು, ಸಹೋದರ. ನಾನು ನಿಮ್ಮೊಂದಿಗೆ ಇದ್ದೇನೆ.
ನಾನು ಬಹಳ ಕಾಲದಿಂದ ಈ ಹಾದಿಯಲ್ಲಿ ಇದ್ದೇನೆ,
ನಾನು ಕಲಿತ ಒಂದು ವಿಷಯವೆಂದರೆ ನಮ್ಮಲ್ಲಿ ಯಾರೂ ಒಂಟಿಯಲ್ಲ.
ಈಗ ಮರಿಯಾಗಾಗಿ ಒಂದು ಹಾಡು ಪ್ಲೇ ಮಾಡೋಣ. ಯಾವ ಹಾಡು ಬೇಕು?
ಲವ್ ಮಿ ಸ್ಟಿಲ್.
ಅದು ಅವಳ ನೆಚ್ಚಿನ ಹಾಡು.
ಸರಿ, ಐಸಯ್ಯಾ. ಇದು ಮರಿಯಾಗಾಗಿ.
ವಾರ್ಷಿಕೋತ್ಸವದ ಶುಭಾಷಯ.
ಚಿನ್ನ, ಎದ್ದೇಳು. ಬಾ.
ಎದ್ದೇಳು.
-ಏನಾಯಿತು? -ತಗೋ. ಈ ಔಷಧಿ ಸೇವಿಸು.
ನೀನು ಕೊವಾಲೆಸ್ಕಿ ಘಟನೆಗೆ ಸಂಬಂಧಿಸಿದೆ ಎಂದ ಕಾರ್ ಬಗ್ಗೆ ಲೀಡ್ ಸಿಕ್ಕಿದೆ.
ಹಳೆಯ ಜೆಫರ್ಸನ್ ಶಾಲೆ ಬಳಿ ಅದಕ್ಕೆ ದಂಡ ಹಾಕಿದ್ದಾರೆ.
ನಿನ್ನ ಹಿಂಬಾಲಕರ ಬಗ್ಗೆ ಸುಳಿವು ಸಿಗಬಹುದು.
ಆ ಕಾರು ಬೆಳಿಗ್ಗೆ ತನಕ ಅಲ್ಲೇ ಇರುತ್ತೆ ಅಂತ ಹೇಳೋಕಾಗಲ್ಲ, ಅಲ್ವಾ?
ಎದ್ದೇಳು. ಹೋಗೋಣ.
ಹಾಂ. ಬೇಗ ಹೋಗೋಣ ನಡಿ.
ತಗೋತೀರಾ?
ಇಲ್ಲ, ಬೇಡ. ನೀವು ಇಲ್ಲಿಯೇ ಇರುತ್ತೀರಾ?
ಸ್ಟಾರ್‌ಶಿಪ್ ಪ್ರಯಾಣಿಕ ಸಂಖ್ಯೆ 4-17.
ನಾನು ಯಾರನ್ನೋ ಹುಡುಕುತ್ತಿದ್ದೇನೆ. ಇವನ ಹೆಸರು ಜೆರ್ರಿ ಕೂಪರ್.
ಹೌದು, ಇವನನ್ನು ನೋಡಿದ್ದೇನೆ.
ಇಲ್ಲೇ ಇರುತ್ತಾನಾ ಅಂತ ಗೊತ್ತಿಲ್ಲ, ಆಗಾಗ ಬರುತ್ತಾನೆ.
ಇವತ್ತು ಬಂದಿದ್ದಾನಾ?
ಹಾಂ, ಬಂದಿದ್ದಾನೆ. ಹಾಂ, ಅಲ್ಲಿ ನೋಡಿ.
-ಅಲ್ಲಿ ಇದ್ದಾನಾ? -ಹೌದು. ಎಲ್ಲರಿಗಿಂತ ಹಿಂದೆ.
ಸರಿ.
ಚಿನ್ನ, ಅದು ಕೇಳಿಸಿತಾ?
ಛೇ.
ಏನಾಯಿತು?
ಆರಾಮಾಗಿ ಇದ್ದೀಯಾ?
-ನನ್ನ ಜೊತೆಗಾರ ಎಲ್ಲಿ? -ಅವನನ್ನು ಸರಿದಾರಿಗೆ ತರಲು ಹೇಳಿದ್ದೆ.
ಆ ಕೆಲಸ ನಡೆಯುತ್ತಿದೆ. ಅವನು ಎಲ್ಲಿ?
ಅವನ ಹೇಳಿಕೆ ಪಡೆದು ಪೇದೆ ಜೊತೆ ಮನೆಗೆ ಕಳುಹಿಸಿದೆ.
-ಏನಾಯಿತು? ನಿಜ ಹೇಳು. -ಯಾರೋ ಕ್ರಾಸ್ ಅನ್ನು ಹಿಂಬಾಲಿಸುತ್ತಿದ್ದಾರೆ.
ಮನೆ ಬಳಿ ಬರುವುದು, ಫಾಲೋ ಮಾಡುವುದು.
ಹೂವು ಕಳಿಸುವುದು, ಇದೆಲ್ಲಾ.
ನನಗ್ಯಾಕೆ ಹೇಳಲಿಲ್ಲ? ದೇವರೇ. ಅದು ಅವಳೇನಾ?
ನನಗೆ ಗೊತ್ತಿಲ್ಲ. ಅವನಿಗೆ ವಿಷಯ ತಿಳಿಯುವ ಮೊದಲೇ ಇದೆಲ್ಲಾ ನಡೆಯಿತು.
-ಅವಳು ಮೊದಲು ಗುಂಡು ಹಾರಿಸಿದಳೇ? -ಹೌದು.
ನೀನು ನೋಡಿದೆಯಾ?
ಇಲ್ಲ.
-ಮತ್ತೆ ಹೇಗೆ? -ನನಗೆ ಅಲೆಕ್ಸ್ ಗೊತ್ತು.
ಅವನು ನಿನ್ನ ಗೆಳೆಯ.
ಆದರೆ ಯಾರಾದರೂ ಮುಳುಗಿ ಒದ್ದಾಡುತ್ತಾ ಇರುವಾಗ,
ಅವರು ನಮ್ಮನ್ನು ಮುಳುಗಿಸುವ ಮುನ್ನ ಅವರನ್ನು ಬಿಟ್ಟುಬಿಡಬೇಕು. ಗೊತ್ತಾಯಿತಾ?
ನಿನ್ನ ಮೈವಾಸನೆ ಸರಿಯಿಲ್ಲ.
ಸ್ನಾನ ಮಾಡಿ ತುಂಬಾ ಕಾಲ ಆಯ್ತು.
-ಎಲ್ಲಾ ಆರಾಮಾ? -ಹೌದು.
ಹಾಂ, ಹೌದು. ಆರಾಮಾಗಿದೆ, ಖಂಡಿತ.
ನೀನೇನು ಮಾಡ್ತಿದ್ದೀಯ?
ಮಿಸ್ ನ್ಯಾನ್ಸಿ ಹೇಳುವಂತೆ ಒಳ್ಳೆಯದು ಮತ್ತು ಅತ್ಯುತ್ತಮದ ನಡುವಿನ ವ್ಯತ್ಯಾಸ
ಯಾರೂ ಗಮನಿಸದಿದ್ದಾಗ ನಾವು ಹಾಕುವ ಪರಿಶ್ರಮ.
ಚೆನ್ನಾಗಿ ಹೇಳಿದ್ದಾರೆ.
ನೀನು ಅತ್ಯುತ್ತಮ ಆಗಲು ಪ್ರಯತ್ನ ಮಾಡ್ತಿದ್ದೀಯಾ?
ಹೇಳು... ನೀನು ಅತ್ಯುತ್ತಮನಾ? ನೀನು ಬೆಸ್ಟಾ? ನೀನು ಬೆಸ್ಟಾ? ನೀನು ಬೆಸ್ಟಾ?
ಹೌದು. ನೀನು ಅತ್ಯುತ್ತಮ.
ಸರಿ.
ಅಲೆಕ್ಸ್, ಚೆನ್ನಾಗಿ ನುಡಿಸುತ್ತಾನೆ, ಅಲ್ವಾ?
ಶುಭೋದಯ ಶ್ರೀಮತಿ ಕ್ರಾಸ್. ಅಲೆಕ್ಸ್ ಇದ್ದಾರಾ?
ಹಾಂ. ಇದ್ದಾನೆ. ಬನ್ನಿ.
ಏನು ಕುಡಿಯುತ್ತೀರಿ, ಲೆಫ್ಟಿನೆಂಟ್? ಡಿಕ್ಯಾಫ್?
ಇದನ್ನೇ ಕುಡಿಯುತ್ತೇನೆ.
ನಿನ್ನೆ ರಾತ್ರಿ ನಮ್ಮಿಬ್ಬರಿಗೂ ಸಾಕಾಗುವಷ್ಟು ಕುಡಿದೆ.
ಡೇಮನ್, ಬಾ ಊಟ ಮಾಡೋಣ. ಆಮೇಲೆ ಅಭ್ಯಾಸ ಮಾಡು.
ಸರಿ.
ನನಗೆ ಐಎ ಇಂದ ಮಾಹಿತಿ ಬಂದಿದೆ. ಇದರಲ್ಲಿ ನಿನ್ನದೇನೂ ತಪ್ಪಿಲ್ಲ.
ಆ ಮಹಿಳೆ ಹೆಸರು ಬ್ರೆಂಡಾ ಲೀಲ್ಯಾಂಡ್. ಅವಳ ಕೋಣೆಯಲ್ಲಿ ಈ ಟಿಪ್ಪಣಿ ಸಿಕ್ಕಿದೆ.
ಕೊಲೆ ಅಲೆಕ್ಸ್ ಕ್ರಾಸ್
-ನನ್ನನ್ನು ಕೊಲ್ಲಲು ಕಳಿಸಿದ್ದರೇ? -ಅಷ್ಟು ಮಾತ್ರ ಅಲ್ಲ.
ಬಂದೂಕಿನ ಗುಂಡುಗಳು ಸರಿ ಇರಲಿಲ್ಲ. ಎಲ್ಲಾ ಮಿಸ್‌ಫೈರ್‌ ಆಗುತ್ತಿದ್ದವು.
-ಅವಳನ್ನು ಸಾಯಲೆಂದೇ ಕಳಿಸಿದ್ದರು. -ನಿನ್ನ ಕೈಯಲ್ಲಿ ಸಾಯಲೆಂದು.
ಇದು ನನ್ನ ಪರಿಚಿತರ ಕೆಲಸ ಎನಿಸುತ್ತಿದೆ.
ಯಾರೆಂದು ಗೊತ್ತಿಲ್ಲ, ಆದರೆ ಖಂಡಿತ ಅವರನ್ನು ಹುಡುಕುವೆ.
ಅದರ ಜೊತೆಜೊತೆಗೆ ಗುಡ್‌ಸ್ಪೀಡ್ ಪ್ರಕರಣ ನೋಡಿಕೊಳ್ಳುವೆಯಾ?
ಅದು ಅನಿವಾರ್ಯ. ಎಮಿರ್ ಕುಟುಂಬಕ್ಕೂ ಅವನ ಸಾವಿಗೆ ಉತ್ತರ ಬೇಕಿದೆ.
ಒಳ್ಳೆಯದು.
ಆಂಡರ್ಸನ್‌ ಬೆಂಕಿ ಉಗುಳುತ್ತಿದ್ದರೂ ನಿನ್ನನ್ನು ಈ ಕೇಸಿನಲ್ಲಿ ಉಳಿಸಿಕೊಂಡೆ.
ಬ್ರೆಂಡಾ ಲೀಲ್ಯಾಂಡ್ ಬಗ್ಗೆ ಹೆಚ್ಚಿನ ಮಾಹಿತಿ ಬೇಕಿದ್ದರೆ,
ಅವಳ ಕಾರು ಬಂದರಿನ ಬಳಿ ಸಿಕ್ಕಿದೆ.
ಹೇ. ಇದು ಖಚಿತವಾಗಿ ಬ್ರೆಂಡಾ ಲೀಲ್ಯಾಂಡ್ ಕಾರಾ?
ಹೌದು, ಡಿಟೆಕ್ಟಿವ್. ಆದರೆ ಇದರಲ್ಲಿ ಏನೂ ಸಿಗಲಿಲ್ಲ.
ಇದನ್ನು ಬಿಟ್ಟು.
ನಕ್ಷೆ ಗ್ಲೆನ್ ಕ್ರೀಕ್ ಸ್ಮಶಾನ
ಮರಿಯಾ ಸಿಂಪ್ಸನ್ ಕ್ರಾಸ್
ಅದು ಬಟ್ಟೇನಾ?
ಅದು ನೆನ್ನೆ ಇರಲಿಲ್ಲ. ಇದು ಮರಿಯಾದಲ್ಲ, ಅಲ್ಲವೇ?
ಇಲ್ಲ, ಇದು ಮಾರಿಯಾದಲ್ಲ.
ಆದರೆ ಇದನ್ನು ಮುಂಚೆ ನೋಡಿದ್ದೇನೆ.
ಪ್ರವೇಶಿಸಿ
ಸಿಹಿ ಸುದ್ದಿ! ಒಗಟಿನ ಕೊನೆಯ ತುಣುಕು ಸಿಕ್ಕಿದೆ.
ತಯಾರಾಗಿರು. ಸದ್ಯದಲ್ಲೇ ನಿನ್ನ ಜೊತೆ ಮಾತನಾಡುವೆ.
ಈ ಪ್ರದೇಶದಲ್ಲಿ ಒಂದು ಜಾಗ ತಿಂಗಳುಗಟ್ಟಲೆ ಖಾಲಿ ಇರಲು ಸಾಧ್ಯವೇ?
ಜಾರ್ಜ್‌ಟೌನ್‌ನಲ್ಲಿ ಒಂದು ಪಾರ್ಕ್ ಬೆಂಚಿಗೆ ಪ್ರತಿರಾತ್ರಿ 200 ಡಾಲರ್ ಬಾಡಿಗೆ ಕೊಡಬೇಕು.
ಆ ಸ್ಥಳ ಖಾಲಿಯಿದೆ ಎಂದರೆ ಅದನ್ನು ಬೇರೆ ಯಾವುದಕ್ಕೋ ಬಳಸುತ್ತಿದ್ದಾರೆ.
ಒಂದು ಬಲೆಯಂತೆ.
ಆದರೆ ನೆರೆಹೊರೆಯವರು ನಮಗೇಕೆ ಇನ್ನೂ ದೂರು ನೀಡಿಲ್ಲ...
ಎಮಿರ್ ಒಂಬತ್ತು ದಿನ ನಾಪತ್ತೆಯಾಗಿದ್ದ. ಒಂಬತ್ತು ದಿನ.
ಅವನನ್ನು ಕೊಂದವರು, ಅವನ ಮುಖಚರ್ಯೆ ಬದಲಿಸಲು ಸಮಯ ತೆಗೆದುಕೊಂಡಿದ್ದಾರೆ.
ಆದರೆ ಒಂಬತ್ತು ದಿನವೂ ಅಲ್ಲೇ ಇದ್ದರೆ, ಅಲ್ಲಿ ಸಾಕ್ಷಿ ಸಿಗುತ್ತಿತ್ತು.
ಹಾಗಾದರೆ, ಎಮಿರ್ ಗೆ ಅಲ್ಲಿ ಡ್ರಗ್ ಕೊಟ್ಟು,
ಬೇರೆ ಎಲ್ಲಿಯಾದರೂ ಕೊಂದರೇ?
ಇಲ್ಲ. ಇಲ್ಲ, ಇಲ್ಲ, ಇಲ್ಲ.
ಅವನ ಕೂದಲನ್ನು ಕತ್ತರಿಸಬೇಕೇ? ಕೊಂದಿದ್ದು ಸಾಕಾಗಲಿಲ್ಲವೇ?
ಅಂದರೆ ಗುಡ್‌ಸ್ಪೀಡ್‌ಗೆ ಬಲವಂತವಾಗಿ ತಿನ್ನಿಸಿ ನಂತರ ಕೊಂದರು ಅಂತಾನಾ?
ಆ ಮನೆ ಈಜಿಪ್ಟಿನ ರಾಯಭಾರ ಕಚೇರಿ ಆಗಿತ್ತು ಅಂತ ಗೊತ್ತಾ?
ಅದಕ್ಕೂ ಮೊದಲು, ಎರಡನೇ ರಾಷ್ಟ್ರೀಯ ಬ್ಯಾಂಕ್.
ಅದಕ್ಕೂ ಮೊದಲು, ವೇಶ್ಯಾಗೃಹ.
ಸ್ವಯಂಚಾಲಿತ ಬ್ಲ್ಯಾಕೌಟ್ ಪರದೆಗಳು.
ಪ್ರತಿ ಬಾಗಿಲಿಗೂ ಒಂದು ಡೆಡ್‌ಬೋಲ್ಟ್, ಅದಕ್ಕೆ ಒಳಗಿನಿಂದ ಬೀಗ ಹಾಕಬೇಕು.
ಅದಕ್ಕೂ ಮೊದಲು, ವೇಶ್ಯಾಗೃಹ.
ಕ್ರಿಸ್, ಪ್ರೈಸ್ ಸ್ಟ್ರೀಟ್ ವೇಶ್ಯಾಗೃಹವಾಗಿತ್ತು ಎಂದಿರಲ್ಲ?
ನನ್ನನ್ನು ಬೈಯುವುದಕ್ಕೆ ಮುಂಚೆಯೇ? ಹೌದು, ಹೇಳಿದ್ದೆ.
ಅದರ ಹೆಸರೇನು? ಏನೋ ಬ್ಲೂ ಅಂದಿದ್ದೆಯಲ್ಲ? ನನಗೆ...
ಬ್ಲೂ ಆಲೀಸ್.
ಅದೇ. ಅದೇ. ಹೇ, ನಾವು ನಿನಗೆ ಋಣಿಯಾಗಿದ್ದೇವೆ.
ನೋಡಿ? ನಾನು ಹೇಳಿದ್ದೆ.
ಫೋನ್ ತೆಗಿಯೋ. ಫೋನ್ ತೆಗಿ. ತೆಗಿ, ತೆಗಿ, ತೆಗಿ.
ನಾನು ಈ ಸಲದ ಕಾರ್ಯಸೂಚಿ ಮೇಲೆ ಕಣ್ಣಾಡಿಸಿದೆ.
ಪ್ರಾಜೆಕ್ಟ್ ಯೆಲ್ಲೊಸ್ಟೋನ್ ಏನಾಯಿತು?
-ಅದನ್ನು ಕಾರ್ಯಸೂಚಿಯಲ್ಲಿ ನೋಡಿದೆಯಾ? -ಇಲ್ಲ, ನೋಡಲಿಲ್ಲ.
ಹಾಗಾದರೆ ನಿನಗೇ ಉತ್ತರ ಗೊತ್ತಲ್ಲ. ನಾನು ಅದನ್ನು ಮಾಡಲ್ಲ, ಎಡ್ಡಿ.
ನಾನು ಈಗಾಗಲೇ ನಿನಗಾಗಿ ತುಂಬಾ ಮಾಡಿದ್ದೇನೆ.
ತುಂಬಾ? ನನ್ನಂತಹ ಪ್ಲಾಟಿನಂ ಸರ್ಕಲ್ ದಾನಿಗೆ?
ನೀನು ಪ್ಲಾಟಿನಂ ಏನೂ ಅಲ್ಲ, ಎಡ್ಡಿ. ನಿನ್ನ ಹಣವನ್ನು ಹೊರತುಪಡಿಸಿ.
ನನ್ನ ಕಛೇರಿಯಲ್ಲಿ ಕೆಲಸಕ್ಕಾಗಿ ಬೇಡಿಕೊಂಡಿದ್ದೆ ನೀನು.
ನ್ಯಾಯಾಲಯಕ್ಕೂ ಭದ್ರತೆಗೂ ನಡುವಿನ ವ್ಯತ್ಯಾಸ ಗೊತ್ತಿರಲಿಲ್ಲ ನಿನಗೆ.
ನಿನ್ನನ್ನು ಈಗಲೂ ಗಂಭೀರವಾಗಿ ಪರಿಗಣಿಸಲಾರೆ.
ಆದರೂ ನನ್ನ ಬಳಿ ಹಾರ್ಮೋನ್ ಇಂಜೆಕ್ಷನ್ ಪಡೆಯಲು ಬಂದಿದ್ದೆ
47 ನೇ ವಯಸ್ಸಿನಲ್ಲಿ ತಾಯಿ ಆಗಲು.
ಆಗ ನೀನು ನನ್ನ ಪುಟ್ಟ ಕೂಸು.
ನಿನ್ನ ಬೆಳವಣಿಗೆ ನೋಡಿದರೆ ಹೆಮ್ಮೆ ಆಗುತ್ತೆ, ಎಡ್ಡಿ.
ಆದರೆ ಒಂದು, ನಾನು ನಿನಗೆ ನನ್ನ ಜ್ಞಾನ ಧಾರೆ ಎರೆದಿದ್ದೇನೆ, ಸರ್ವಸ್ವವನ್ನೂ ಅಲ್ಲ.
ನನಗೆ ಗೊತ್ತಿತ್ತು. ಇದೇ ವಿಷಯಕ್ಕೆ ನನಗೆ ನೀನು ಇಷ್ಟ.
ನಿಜ ಬಿಡು. ಆಗ ನಾನು ನಿನಗಾಗಿ ಏನು ಬೇಕಾದರೂ ಮಾಡ್ತಿದ್ದೆ.
ಒಂದು ರಾತ್ರಿ ಕೆ ಸ್ಟ್ರೀಟ್‌ನಲ್ಲಿ ಒಂದು ಪೆಟ್ಟಿಗೆ ತರಲು ಹೇಳಿದ್ದೆ ನೆನಪಿದೆಯಾ?
ಅದೊಂದು ಹಳೆಯ ಮಾಳಿಗೆ ಅದರ ಸೀಲಿಂಗ್ ತುಂಬಾ ಕೆಳಗಿತ್ತು
ಅದರ ಮೇಲೆಲ್ಲಾ ಟಾರ್ ಚಿಮುಕಿಸಿ ಗಾಜಿನ ಚೂರುಗಳನ್ನು ಹರಡಿದ್ದರು.
ನಿನಗಾಗಿ ನಾನು ಆ ಗಾಜಿನ ಮೇಲೆ ತೆವಳಿಕೊಂಡು ಹೋಗಿದ್ದೆ ಕೈಟ್ಲಿನ್.
ಅದು ನೆನಪಿದೆಯೇ?
ನಿನಗೆ ನೆನಪಿದೆಯಾ
ನೀನು ವಾರ್ಟನ್‌ನಿಂದ ಪದವಿ ಪಡೆದಿಲ್ಲ ಎಂದು ಗೊತ್ತಾದಾಗ,
ಭದ್ರತೆ ತಪಾಸಣೆ ಅರ್ಜಿಯಲ್ಲಿ ಅದರ ಬಗ್ಗೆ ಸುಳ್ಳು ಹೇಳಿ ಅಪರಾಧ ಮಾಡಿದಾಗ,
ನಾನು ನಿನ್ನನ್ನು ಕಾಪಾಡಿದ್ದೆ, ನೆನಪಿದೆಯಾ?
ನನ್ನ ಮೈಯೆಲ್ಲಾ ಹರಿದು ರಕ್ತ ಸುರಿಯುತ್ತಿತ್ತು,
ಆದರೂ ಫೋಟೋ ಮತ್ತು ವೀಡಿಯೊಗಳಿದ್ದ ಆ ಪೆಟ್ಟಿಗೆ ತಂದುಕೊಟ್ಟೆ.
ತೆಗೆದು ನೋಡಲೂ ಆಗದಷ್ಟು ಕೆಟ್ಟದಾಗಿತ್ತು ಅದು.
ಅದನ್ನು ನೀನು "ಸುಟ್ಟುಬಿಡು" ಎಂದೆ.
ನಿನ್ನ ಜೊತೆ ಇದ್ದ ಆ ವರ್ಷಗಳಲ್ಲಿ,
ಅದೊಂದೇ ಸಲ ನೀನು ನನಗೆ ಧನ್ಯವಾದ ಹೇಳಿದ್ದು.
ಈಗ ಅದಕ್ಕೆ ಸೇಡು ತೀರಿಸಿಕೊಳ್ತಿದ್ದೀಯಾ? ನಿನ್ನ ಬೆನ್ನು ತಟ್ಟಲಿಲ್ಲ ಎಂದು?
ಇಲ್ಲ, ಕೈಟ್ಲಿನ್. ನೀನು ನನ್ನ ಬೆನ್ನು ತಟ್ಟಬೇಕಿಲ್ಲ.
ನಾನು ಅದನ್ನು ಸುಡಲಿಲ್ಲ ಎಂದು ಹೇಳಲು ಬಂದೆ.
ಇನ್ನು ಹೊರೇಸ್, ಅವನು ತನ್ನ ಹವ್ಯಾಸ ಬಿಡಲಿಲ್ಲ.
ಅವನು ಪ್ರತಿ ಬಾರಿ ಪ್ರವಾಸ ಮಾಡಿದಾಗ,
ನಾನು ಅವನೊಂದಿಗೆ ಇದ್ದೆ, ಉತ್ಸಾಹದಲ್ಲಿ ಮತ್ತು ವೀಡಿಯೊದಲ್ಲಿ.
ಅದರ ಒಂದು ಝಲಕ್ ನೋಡ್ತೀಯಾ?
ಇದರಲ್ಲಿ ಅತ್ಯಂತ ಹಿರಿಯ ಹುಡುಗನ ವಯಸ್ಸು, ಕೇವಲ 13.
ಕಾರ್ಯಸೂಚಿಗೆ ಯೆಲ್ಲೊಸ್ಟೋನ್ ಅನ್ನು ಸೇರಿಸುವೆ.
ಹಾಂ. ಅದರ ಜೊತೆಗೆ ಅದಕ್ಕೆ ಅನುಮತಿ ಸಿಗುವಂತೆ ಮಾಡು.
ನಿನಗೆ ಮತ್ತು ಹೊರೇಸ್‌ಗೆ ಮಗು ಆಗದೇ ಇರುವುದೇ ಒಳ್ಳೆಯದು.
ಇಲ್ಲದಿದ್ದರೆ ಆ ಮಗುವನ್ನೂ ಅವನು ಭೋಗಿಸದೇ ಬಿಡುತ್ತಿರಲಿಲ್ಲ.
ಶುಭದಿನ, ಕೈಟ್ಲಿನ್.
ಅಲ್ಲಿ ಏನು ಮಾಡುತ್ತಿದ್ದೀಯ?
ನೀನು ಫೋನ್ ತೆಗೆಯಲಿಲ್ಲ. ಕ್ರಾಸ್ ಬಂದ. ನಾನು ಇದನ್ನೆಲ್ಲಾ ತೆಗೆಯುತ್ತೇನೆ.
ಇಲ್ಲ, ಅವಳನ್ನು ಮುಟ್ಟಬೇಡ. ಕ್ರಾಸ್ ಅವಳನ್ನು ನೋಡಲಾಗದು.
ಅವನು ಮರೆತ ಬೀಗ ಹುಡುಕಲು ಬಂದಿಲ್ಲ. ಅವನಿಗೆ ಏನೋ ಗೊತ್ತಾಗಿದೆ.
ನನ್ನ ಮಾತು ಕೇಳು. ಕೇಳು. ಅವಳನ್ನು ಜೀವಂತವಾಗಿ ಹೊರತರಬೇಕು.
ನಾನು ಏನನ್ನೂ ಮಾಡಬೇಕಾಗಿಲ್ಲ.
ಇದು ಎಷ್ಟರಮಟ್ಟಿಗೆ ಖಚಿತ? ನಾವು ಈಗಾಗಲೇ ಕೆಂಗಣ್ಣಿಗೆ ಗುರಿಯಾಗಿದ್ದೇವೆ.
ಬ್ಲೂ ಆಲೀಸ್ ಗ್ರಾಹಕರು ಹಾಗೂ ನೌಕರರಿಗೆ ರಹಸ್ಯ ಬಾಗಿಲು ಇತ್ತು
ರೇಡ್ ಮಾಡಿದಾಗ ಬಚಾವಾಗಲು. ಅದು ಖಂಡಿತ ಈಗಲೂ ಇದೆ.
ಇದು ಸಾಕಾ?
ಟಕ್ಕ್ ಟಕ್ಕ್.
ನನ್ನನ್ನು ಕೊಲ್ಲಬೇಡಿ. ದಯವಿಟ್ಟು. ನಾನು ಏನೂ ಹೇಳಲ್ಲ.
ಹೇ, ಹೇ, ಹೇ. ಬೇಡುವುದರಲ್ಲಿ ಅರ್ಥವಿಲ್ಲ.
ಈಗ ಇದರಿಂದ ಪ್ರಯೋಜನ ಇಲ್ಲ.
ಹೇ.
ಸರಿ, ಸಾಕು. ಅದನ್ನು ಇಲ್ಲಿ ತರುವ ಹಾಗಿಲ್ಲ. ವಾರಂಟ್‌ಗೆ ಕಾಲಮಿತಿ ಇರುವುದಿಲ್ಲವೇ?
ಜನರಿಗೆ ಇರುತ್ತದೆ.
ಏನು ಹುಡುಕುತ್ತಿದ್ದೀಯ ಅಂತ ಗೊತ್ತಾ?
ಅಥವಾ ಸುಮ್ಮನೇ ಪತ್ತೇದಾರಿಕೆ ಮಾಡಲು ಬಂದೆಯೋ?
ಇಲ್ಲಿ ಹೊಡೆ.
ಏನು? ಇಲ್ಲ. ಹಾಗೆಲ್ಲಾ ಮಾಡುವಂತಿಲ್ಲ.
ನ್ಯಾಯವನ್ನು ತಡೆದರೆ ಪರವಾಗಿಲ್ಲ. ನನ್ನನ್ನು ತಡೆದರೆ ಚೆನ್ನಾಗಿರಲ್ಲ.
-ನಿನಗೆ ಏನು ಬೇಕು? -22 ಲಕ್ಷ.
ಹತ್ತು ಲಕ್ಷ.
ಅದು ಸಾಕಾಗಲ್ಲ.
ಹತ್ತು ಲಕ್ಷ, ಬಾಬಿ. ಅದೇ ಅಂತಿಮ.
ಇವಳೇ ಕೊನೆಯವಳು ಎಂದಿದ್ದೆ.
ಸರಿ. ಸರಿ. ಇಪ್ಪತ್ತು ಲಕ್ಷ.
ನಾನು 22 ಎಂದೆ.
22 ಲಕ್ಷ. ಮುಂದಿನ ವಾರವೇ ನಿನ್ನ ಖಾತೆಗೆ ಬೀಳುತ್ತದೆ.
ಈಗ, ನನಗೆ ಐಲೀನ್ ಮತ್ತು ಪುಸ್ತಕ ಬೇಕು. ನನಗೆ ಎರಡೂ ಬೇಕು.
ಡೀಲ್.
-ಏನಾದರೂ ಹೇಳಲು ಬಯಸುವಿರಾ? -ನನಗೇನೂ ಗೊತ್...
ಬಾಯಿ ಮುಚ್ಚು.
ಕಾಪಾಡಿ! ಕಾಪಾಡಿ! ಹೇ!
ಕಾಪಾಡಿ! ಕಾಪಾಡಿ!
ಹೇ. ಹೇ. ಹೇ. ಹೇ! ಹೇ.
ಇನ್ನೊಂದು ಮಾತು ಆಚೆ ಬಂದರೆ...
ಏನೂ ಇಲ್ಲ.
ಛೇ!
ಅಯ್ಯಯ್ಯೋ. ಜಾನ್, ಇಲ್ಲಿ ನೋಡು ಬಾ.
ಇವನು ಡಿ. ಸಿ ಸ್ನೈಪರ್.
ಹೌದು. ಜಾನ್ ಅಲೆನ್ ಮುಹಮ್ಮದ್. ಟೆಡ್ ಬಂಡಿ.
ಜಾನ್ ವೇಯ್ನ್ ಗೇಸಿ.
ಒಂದು ಪುಟದಲ್ಲಿ ಸರಣಿ ಕೊಲೆಗಾರರು
ಪಕ್ಕದ ಪುಟದಲ್ಲಿ ಅವರಂತೆ ಕಾಣುವ ಬಲಿಪಶುಗಳು.
ಎಮಿರ್ ಮುಖ ಸ್ಯಾಂಡ್‌ಮ್ಯಾನ್‌ನಂತೆ ಇದೆ.
ಹೌದು. ಒಬ್ಬರ ಮುಖಕ್ಕೆ ಇನ್ನೂ ತದ್ರೂಪ ಮುಖ ಸಿಕ್ಕಿಲ್ಲ.
ಅದು ಯಾರೇ ಆಗಿದ್ದರೂ, ಆಕೆಯ ಮುಖ ಇವಳಿಗೆ ಹೋಲುತ್ತದೆ.
ಐಲೀನ್ ವೂರ್ನೋಸ್.
ಅವಳು ಎಲ್ಲಿ?
ನೋಡುಗರ ಕಣ್ಣುತಪ್ಪಿಸಲು ಮೊಜೊ ಸಹಾಯ ಪಡೆದೆ.
ಇಲ್ಲಿ ನೋಡು.
ಆ ಪುಸ್ತಕ?
ಅವನು ಬಹಳ ಹತ್ತಿರ ಇದ್ದ. ನನಗೆ ಸಮಯ ಇರಲಿಲ್ಲ.
ಈಗ ಅದು ಎಲ್ಲಿದೆ?
ಆ ಕೋಣೆ ಮತ್ತು ಬೀದಿ ನಡುವೆ ಎಲ್ಲೋ ಇದೆ.
ಅಯ್ಯೋ. ಛೇ. ಛೇ.
ಡೀಲ್ ಆಗಿತ್ತು.
ಆ ಡೀಲ್‌ನ ಮುಖ್ಯ ಭಾಗವನ್ನು ನಿನಗೆ ಒಪ್ಪಿಸಿದ್ದೇನೆ.
ಬೇಕಾದರೆ ಅಂಥದ್ದೇ ಇನ್ನೊಂದು ಪುಸ್ತಕ ಮಾಡಿಕೋ.
ನಿನ್ನ ನಾಯಿಯನ್ನು ಕೊಂದು ಇನ್ನೊಂದು ಮೋಜೋ ಮಾಡು ಎಂದರೆ ಹೇಗೆ?
ಧಮಕಿ ಹಾಕ್ತಿದ್ದೀಯಾ?
ಆ ಪುಸ್ತಕ ಇಲ್ಲದೆ ಇದ್ಯಾವುದಕ್ಕೂ ಬೆಲೆಯಿಲ್ಲ.
ಅದನ್ನು ನಕಲು ಮಾಡಲು ಸಾಧ್ಯವಿಲ್ಲ. ಅರ್ಥ ಆಯಿತಾ?
ನಿಜವಾಗಲೂ?
ನಿನಗೆ ಹಣ ಬೇಕಿದ್ದರೆ, ಆ ಪುಸ್ತಕ ಹುಡುಕು.
ಯಾರೋ ನಿನ್ನ ಹಿಂದೆ ಬಿದ್ದಿದ್ದಾರೆ? ಯಾರದು?
ಕ್ರಾಸ್‌ನ ಮುಂದಿನ ಭಾಗದಲ್ಲಿ...
-ಎಲ್ಲರೂ, ಮೈಕ್ ಹಿಡಿಯಿರಿ. -ಹಿಡಿದೆ.
ನಮ್ಮ ಕೊಲೆಗಾರ ಎಲ್ಲವನ್ನೂ ನಕಲು ಮಾಡುತ್ತಾನೆ. ಅವನನ್ನು ಹುಡುಕಲು ಈ ಪುಸ್ತಕ ಅತ್ಯವಶ್ಯಕ.
-ಈ ಪುಂಡನನ್ನು ಏನೆಂದು ಕರೆಯೋಣ? -"ದಿ ಫ್ಯಾನ್‌ಬಾಯ್" ಎಂದು ಕರೆಯೋಣ.
ನಾನು ಮೋಜಿಗೆ ಕೊಲ್ಲೋದಿಲ್ಲ. ನಾನು ರಾಕ್ಷಸ ಅಲ್ಲ.
-ಕೈ ಮೇಲೆತ್ತು. -ನೀವು ಬರುವ ವಿಷಯ ನನಗೆ ಹೇಗೆ ಗೊತ್ತು?
-ಅವನು ಖಂಡಿತ ಫ್ಯಾನ್‌ಬಾಯ್ ಅಂತೀಯಾ? -ಹೌದು.
ನಾನು ನೀನಾಗಿದ್ದರೆ, ಅಲ್ಲಾಡದೇ ಇರುತ್ತಿದ್ದೆ.
ಉಪ ಶೀರ್ಷಿಕೆ ಅನುವಾದ: ರಘುನಂದನ್ ಬಿ. ಎಸ್.
ಸೃಜನಶೀಲ ಮೇಲ್ವಿಚಾರಕರು ವಿವೇಕ್